
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. №61-00-91/17.03..2020 г.
Вх. № ОС-223/17.03.2020 г.

ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на помещениe с площ от 76,00 кв.м., находящо се на приземен етаж от триетажна масивна сграда “Плувен басейн”, ул. “Ерма”, гр. Златоград, УПИ І – спортен комплекс, кв. 86 по ПУП на гр. Златоград  
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
По силата на акт за публична общинска собственост № 1241/11.11.2015 г. Община Златоград е собственик на триетажна спортна сграда с идентификатор 31111.33.165.1 (страда „Плувен басейн” ул. „Ерма” гр. Златоград)  със ЗП 154 кв.м., разположена в ПИ с идентификатор 31111.33.165 по КК на гр. Златоград, УПИ V-33.165 – за плувен комплекс, кв. 86 по ПУП на гр. Златоград, целият с площ 6 338 кв.м. 
На приземен етаж от сградата са обособени няколко помещения, които са отдават под наем.

На 29.02.2020 г. е изтекъл максималния 10 – годишен срок на договор № 47/01.03.2010 г. за отдаване под наем на помещение от 76 кв.м., находящо се на приземен етаж от сграда „Плувен басейн” ул.”Ерма”, гр. Златоград, с предназначение за склад.  
Съгласно чл. 14, ал. 7 от Закона за общинската собственост, части от  имоти – публична общинска собственост, могат да се отдават под наем  за срок до 10 години, след решение на общински съвет, от кмета на общината, чрез публично оповестен търг или публично оповестен конкурс.

Съгласно чл. 16 ал. 1 и ал. 2 от действаща Наредба № 2 за реда за придобиване, управление и разпореждане с общинско имущество на ОбС Златоград, свободни имоти или части от тях – публична общинска собственост, могат да се отдават под наем след решение на общински съвет за срок до 10 години, след провеждане на   публичен търг или публично оповестен конкурс.

Отдаване под наем на помещение от 76 кв.м., находящо се на приземен етаж от сграда „Плувен басейн” ул.”Ерма”, гр. Златоград е включено  в Годишната програма за  управление и разпореждане с имотите - общинска собственост в Община Златоград през  2020 г., приета с Решение № З 42/12.02.2020 г. на Общински съвет Златоград, като имот, който Община Златоград има намерение да предостави под наем.

Във връзка с гореизложеното, с настоящата докладна записка правя предложение за откриване на процедура за провеждане на публично оповестен търг с явно наддаване за отдаване под наем на помещениe с площ от 76,00 кв.м., находящо се на приземен етаж от триетажна масивна сграда “Плувен басейн”, ул. “Ерма” , гр. Златоград, УПИ V-33.165 – за плувен комплекс, кв. 86 по ПУП, по реда на чл. 16 от Наредба № 2 за реда за придобиване, управление и разпореждане с общинско имущество на ОбС Златоград и предлагам на Вашето внимание следния проект за  

Р Е Ш Е НИ Е
Общински съвет Златоград, на основание чл. 21, ал.1, т. 8. от ЗМСМА, чл. 14, ал. 7 и 8 от Закона за общинската собственост, чл. 16 от Наредба № 2 за реда за придобиване, управление и разпореждане  с общинско имущество на ОбС  Златоград,      

Р Е Ш И


1. Да се извърши процедура по провеждане на публично оповестен търг с явно наддаване за отдаване под наем на следния общински недвижим имот: помещениe с площ от 76,00 кв.м., находящо се на приземен етаж от триетажна масивна сграда “Плувен басейн”, ул. “Ерма” , гр. Златоград, УПИ V-33.165 – за плувен комплекс, кв. 86 по ПУП на гр. Златоград, по акт за публична общинска собственост № 1241/11.11.2015 г., при следните тръжни условия:
1.1. Минимална тръжна месечна наемна цена за имота, в размер на 136,04 лева (сто тридесет и шест лева и четири стотинки), без ДДС, изчислена, съгласно Тарифата за базисни наемни цени за кв. м. на общински имоти, по Приложение 1 към Наредба №  2 на Общински съвет Златоград за реда за придобиване, управление и разпореждане с общинско имущество.

Върху достигнатата тръжна месечна наемна цена се начислява ДДС.

1.2. Срок за отдаване под наем   – 10 години от сключване на договора за наем.
            1.3. Предназначение на обекта – за склад.
1.4.Основните и текущи ремонти на отдадения под наем обект, във връзка с  използването му  по предназначение, са за сметка на наемателя. 

2. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: описание на имота; вида на търга; начална тръжна цена; начина на плащания и евентуални обезпечения; датата, мястото и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС



Приложения: копие от акт за публична общинска собственост № 1241/11.11.2015г.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

